ยิ้มไว้ในวันที่ส้มไม่หวาน

ยิ้มไว้เมื่อส้มไม่หวาน (เกาหลี: ) เป็นละครโทรทัศน์เกาหลีใต้แนวโรแมนติก เสี้ยวชีวิตที่กำลังออกอากาศ เขียนบทโดยอิม ซ็อง-ชุน กำกับโดยคิม ว็อน-ซ็อก และนำแสดงโดยไอยู, พัก โบ-ก็อม, มุน โซ-รี และพัก แฮ-จุน ออกอากาศตอนแรกบนเน็ตฟลิกซ์เมื่อวันที่ 7 มีนาคม ค.ศ. 2025
เนื้อเรื่อง.
ละครที่เล่าถึงชีวิตผจญภัยของแอ-ซุน ที่เกิดที่เกาะเชจูในช่วงคริสต์ทศวรรษที่ 1950 และกวัน-ชิก ที่เต็มไปด้วยความท้าทายและการทดสอบตลอดทั้งสี่ฤดูกาล
การผลิต.
การพัฒนา.
ละครเรื่องนี้ได้รับการพัฒนาภายใต้ชื่อชั่วคราวว่า "Life" (เกาหลี: ; อาร์อาร์: "Insaeng") กำกับโดย คิม ว็อน-ซ็อก และเขียนบทโดย อิม ซ็อง-ชุน นับเป็นการกลับมาอีกครั้งของเธอหลังจากเขียนบทละครเรื่อง "วันที่ดอกไม้เบ่งบาน" ทางช่องเคบีเอสเมื่อปี ค.ศ. 2019 ในเดือนธันวาคม ค.ศ. 2022 รยู ซ็อง-ฮี ผู้ออกแบบงานสร้างกล่าวถึงละครเรื่องนี้ว่าเป็นหนึ่งในโปรเจ็กต์ใหม่ของเธอ ถือเป็นละครเรื่องที่ 3 ของเธอต่อจาก "สามพี่น้อง" และ "มาสก์เกิร์ล"
เมื่อวันที่ 27 มกราคม ค.ศ. 2023 ละครเรื่องนี้ได้เปิดตัวชื่ออย่างเป็นทางการในภาษาเกาหลีว่า " “: ชื่อเรื่องนี้มาจากภาษาถิ่นเชจูมีความหมายว่า “ขอบคุณสำหรับการทำงานหนักของคุณ” สามวันต่อมา เน็ตฟลิกซ์ได้ประกาศชื่อในภาษาอังกฤษว่า "When Life Gives You Tangerines" ต้นทุนการผลิตทราบกันว่าอยู่ที่ประมาณ 6,000 พันล้านวอน
การคัดเลือกนักแสดง.
เมื่อวันที่ 27 มกราคม ค.ศ. 2023 ไอยูและพัก โบ-ก็อมได้รับการยืนยันให้รับบทเป็นตัวละครหลัก แอ-ซุนและกวัน-ชิกตามลำดับ นี่เป็นการร่วมงานกันครั้งที่สองระหว่างคิม ว็อน-ซ็อกและไอยูต่อจากละครเรื่อง "คุณลุงของฉัน" ทางช่องทีวีเอ็นเมื่อปี ค.ศ. 2018
เมื่อวันที่ 30 มกราคม 2023 มุน โซ-รี และพัก แฮ-จุน ได้รับการยืนยันอย่างเป็นทางการว่าจะรับบทเป็นแอ-ซุนและกวัน-ชิกในวัยกลางคนตามลำดับ นี่ถือเป็นการร่วมงานกันครั้งที่สี่ระหว่างพัก แฮ-จุนและผู้กำกับคิม ว็อน-ซ็อกต่อจากผลงานที่ประสบความสำเร็จในละครทางช่องทีวีเอ็นเช่น "หนุ่มออฟฟิศพิชิตฝัน", "คุณลุงของฉัน" และ "อาธดัล สงครามสยบบัลลังก์" 
หลังจากข่าวการคัดเลือกนักแสดงเมื่อวันที่ 28 กุมภาพันธ์ ค.ศ. 2023 ชเว แด-ฮุนก็ได้รับการยืนยันให้เป็นส่วนหนึ่งของทีมนักแสดงด้วย นอกจากนี้ ยังมีการเปิดเผยว่าการถ่ายทำละครเรื่องนี้จะเริ่มขึ้นในเดือนมีนาคม เมื่อวันที่ 10 มีนาคม 2023 มีการประกาศรายชื่อของนา มุน-ฮีและคิม ยง-ริม ให้ร่วมแสดงในละครเรื่องนี้ โครงการนี้เป็นการนำคิม ยง-ริมและไอยูกลับมาพบกันอีกครั้งหลังจากร่วมงานกันในละครทางช่อง KBS2 เรื่อง "ลีซุนชิน ครอบครัวนี้มีรัก" ซึ่งออกอากาศเมื่อปี ค.ศ. 2013 ในที่สุดเมื่อวันที่ 15 มีนาคม ค.ศ. 2023 ได้มีการประกาศให้อี จุน-ย็องเป็นนักแสดงในละครเรื่องนี้
การอ่านบทครั้งแรกสำหรับนักแสดงเกิดขึ้นเมื่อวันที่ 7 มีนาคม ค.ศ. 2023 นักแสดงที่เข้าร่วมอ่านบทได้แก่ ไอยู, พัก โบ-ก็อม, อี จุน-ย็อง, ชเว แด-ฮุน, นา มุน-ฮี และคิม ยง-ริม
เมื่อวันที่ 12 พฤษภาคม ค.ศ. 2023 ได้มีการประกาศให้อี ซู-กย็อง เป็นนักแสดงในละครเรื่องนี้ มีรายงานว่าการอ่านบทละครเกิดขึ้นหลังจากการประชุมกับผู้กำกับคิม ว็อน-ซ็อก แพ็ก จี-ว็อนได้รับการประกาศเมื่อวันที่ 23 มิถุนายน ค.ศ. 2023 ตามมาด้วย โอ จ็อง-เซ เมื่อวันที่ 25 กรกฎาคม ค.ศ. 2023 จ็อง อี-ซอได้รับการประกาศเมื่อวันที่ 24 สิงหาคม ค.ศ. 2023 อี ซู-มีได้รับการประกาศวันที่ 5 กันยายน ค.ศ. 2023 ในบทสัมภาษณ์ของย็อม ฮเย-รัน เมื่อวันที่ 16 กันยายน ค.ศ. 2023 เปิดเผยว่าผลงานต่อไปของเธอคือ "When Life Gives You Tangerines"
บทความที่ได้รับการตีพิมพ์เมื่อวันที่ 27 กรกฎาคม ค.ศ. 2023 ประกาศว่าคิม ซ็อน-โฮจะปรากฏตัวในฐานะนักแสดงรับเชิญพิเศษ ในเดือนธันวาคมของปีเดียวกัน ขณะเข้าร่วมงาน เอเชียอาร์ติสต์อะวอดส์ ครั้งที่ 8 ที่บูลาคัน ประเทศฟิลิปปินส์ คิมซอนโฮกล่าวว่าละครเรื่องนี้ถูกกำหนดให้เป็นโปรเจ็กต์ของเขาในปี ค.ศ. 2024 ในเดือนมกราคม ค.ศ. 2024 มีรายงานข่าวกล่าวถึงการปรากฏตัวของเขาในละครเรื่องนี้
การถ่ายทำ.
ละครเรื่องนี้ถ่ายทำที่อันดงมากกว่า 30 ครั้งในปี ค.ศ. 2023